Klein Karoo Nasionale Kunstefees (KKNK) • Absa by KKNK2020
Absa #FEESROJAAL by KKNK2020
Die Absa Rooiplein skuif van die feesgronde na die Absa Burgersentrum. Dit sluit twee hoofareas in, die Absa Kuiertuin en die Absa Kuierkamer. Die venue sal verskeie opwindende ervarings vir feesgangers bied.
Die idee vir die algehele ruimte is om 'n sensoriese ervaring vir feesgangers te skep, om hulle op 'n nuwe manier aan kuns bloot te stel – nie net visueel nie, maar ook deur smaaksensasies. Die visuele aanbod is verteenwoordigend van die Absa-handelsmerk en die viering van kuns kan op verskillende maniere ervaar word. Dit is die vertrekpunt vir die oorkoepelende Art Meets Experience-ervaring wat die Absa Rooiplein aan gaste bied.
In die Absa Kuierkamer is gemaklike sitplekke, selfoonlaaistasies, gratis WiFi, verversings en die Absa-winkel met verskeie items wat te koop is.
'n Unieke versameling kunswerke word ook in die Absa Kuierkamer uitgestal dit sluit verskeie werke uit Absa se korporatiewe versameling (wat dateer van die vroeë 1900's) sowel as interaktiewe digitale kunswerke in.
24 tot 28 Maart | 10:00 tot 16:00 | Gratis
Die Absa Kuierkamer sluit verskeie gespreksreekse in:
Die gespreksreeks sal 'n insiggewende blik op die wêreld van visuele kunste plaas. Kom luister en leer meer oor kunswaardering, die aankoop van kuns en ontsluit die wonderwêreld van kuns in al die visuele mediums.
24 tot 28 Maart | 10:00 | 60min. | Gratis
Spesiale besigheidsgesprekke met kundiges.
26 en 27 Maart 15:00 | 60min. | Gratis
24 tot 28 Maart | 13:30
60min. | Gratis
24, 25 en 28 Maart 15:00
26 Maart 12:00
Art Meets Wine-ervaring
Die nuwe opwindende Art Meets Wine-ervaring is geleenthede waar verskillende wyne uit onder meer Absa se Toptien-Pinotage-kompetisie, vars plaaslike produkte en vermaak deur die bekende Suid-Afrikaanse kunstenaar en aanbieder Katlego Maboe, 'n ongelooflike kombinasie vorm. Toegang is gratis, maar sitplekke is beperk. Gaste moet daagliks voor 16:00 by die Absa Kuierkamer registreer om seker te maak hulle kry 'n sitplek.
24, 25, 26 en 28 Maart 17:00 | 120min. | Geen onder 18's | Gratis
Die Absa Kuiertuin is die area voor die Absa Burgersentrum waar feesgangers kan ontspan en verversings wat plaaslik vervaardig is, kan nuttig. Dit gaan alles met die Absa-handelsmerk gepaard. Hier is ook gratis WiFi.
Die Absa Kuiertuin is daagliks van 10:00 tot 20:00 oop.
Toegang is gratis vir alle besoekers. Geen onder 18's.
Absa se spesiale projek as deel van die Klein Karoo Kunste-Akademie
Kunswerkswinkels sal in oorleg met vyf geïdentifiseerde skole aangebied word. Die werkswinkels sluit gesprekke in oor onderwerpe wat jong volwassenes van die gemeenskap daagliks raak. Hulle sal die geleentheid kry om hul gedagtes en emosies deur middel van kuns uit te druk.
Absa het saam met die KKNK betrokke geraak by die Oudtshoorn ReWOLusie-projek, waarin vroue van die gemeenskap vaardighede leer en deur hekel- en breiwerk bemagtig word. Absa ondersteun die projek deur wol te skenk en die Toekomsrus-gemeenskapsaal te meubileer. Absa het hom ook daartoe verbind om 'n koffietafelboek uit te gee waarin die vroue se inspirerende stories verskyn, asook voorbeelde van hul werk en patrone. 'n Beperkte oplaag word gedruk en dit sal tydens die fees in die Absa-winkel in die Absa Kuierkamer bekend gestel word en daar te koop wees. Die inkomste uit die boeke sal gebruik word om wol aan te koop.
Absa se Africanacity ook diep gewortel in Oudtshoorn
Absa is al vir 15 jaar 'n trotse borg van die KKNK.
As 'n maatskappy maak ons moontlikhede 'n werklikheid, en deur Africanacity gee ons 'n stem aan kuns en kultuur in alle gemeenskappe op die vasteland waar ons aktief is. Deur ons ondersteuning van die kunste, en veral deur ons volgehoue vennootskap met die KKNK, verseker Absa die ontwikkeling van vaardighede en omgewingsvolhoubaarheid in die groter ekonomie.
Vanjaar sal Absa se gasvryheidsarea – die Absa Rooiplein (by die Absa Burgersentrum) – verskeie unieke ervarings aan feesgangers bied. Dit sluit 'n uitstalling van werke uit ons uitgebreide kunsversameling in wat selde te sien is. Verskeie gesprekke en vertonings sal deur die dag aangebied word met die fokus op hedendaagse onderwerpe wat 'n impak op die samelewing het. Kuns-en-wynliefhebbers sal kan deelneem aan die interaktiewe Art Meets Wine-ervaring, wat wyn uit Absa se Toptien-Pinotage-kompetisie insluit, die beste plaaslike vars produkte, en van die land se mees progressiewe en futuristiese kuns. In die Absa Kuiertuin kan feesgangers heerlike boetiek-jenewer kom proe.
In die Prins Vintcent is kunswerke van drie van Oudtshoorn se jong talentvolle kunstenaars te sien, wat deel was van die Absa-galery se mentorskapprogram.
Ons ondersteuning van die KKNK gaan oor meer as net kuns en kultuur. Ons glo daarin om terug te ploeg in die gemeenskap, asook die duisende feesgangers wat die fees ondersteun.
Met Absa se Maakit Mooi-inisiatief sal ons vanjaar vier nuwe funksionele kunswerke by die bestaande tien voeg, in samewerking met die Cango Wildlife Ranch en die KKNK se herwinningsveldtog. Produkte wat plaaslik vervaardig word en eko-bakstene word gebruik.
Met die ReWOLusie-projek, 'n Oudtshoorn-inisiatief, is die doel om plaaslike vroue deur middel van hekel- en breiwerkklasse te help om hul eie inkomste te genereer. Absa ondersteun hierdie projek deur wol en meubels te skenk vir 'n breihoekie by die Toekomsrus-gemeenskapsaal. Van dié vroue se inspirerende stories is opgeneem in 'n koffietafelboek, wat ook breipatrone bevat. Van die werk word by die Absa Rooiplein uitgestal.
Ons sal ook voortgaan met ons ondersteuning van die Toekomsrus-gemeenskapskunsprojek, wat fokus op al die elemente van kuns en kultuur, asook vaardigheidsontwikkeling en finansiële onderrig. Dit is veral gemik op die jeug van Oudtshoorn. Dit is 'n broeikas vir idees, terwyl dit ook 'n veilige hawe is om ander te help om te genees.
Ons sien uit daarna om feesgangers by KKNK2020 te huisves en om geleenthede te skep deur die kunste.
Hoof van bemarking: Absa Groep
Absa visuele kuns-uitstallings
Die Absa-tak in Hoogstraat is gedurende die fees in kantoorure oop, van 08:30 tot 15:30 op weeksdae en van 08:00 tot 11:00 op Saterdag.